[宋]
吴文英
盘丝系腕,巧篆垂簪,玉隐绀纱睡觉。银瓶露井,彩箑云窗,往事少年依约。为当时曾写榴裙,伤心红绡褪萼。黍梦光阴,渐老汀洲烟蒻。
莫唱江南古调,怨抑难招,楚江沉魄。薰风燕乳,暗雨梅黄,午镜澡兰帘幕。念秦楼也拟人归,应剪菖蒲自酌。但怅望、一缕新蟾,随人天角。
良辰当五日,偕老祝千年。彩缕同心丽,轻裾映体鲜。
寂寥斋画省,款曲擘香笺。更想传觞处,孙孩遍目前。
[唐]
殷尧藩
少年佳节倍多情,老去谁知感慨生。不效艾符趋习俗,
但祈蒲酒话升平。鬓丝日日添头白,榴锦年年照眼明。
[唐]
殷尧藩
鹤发垂肩尺许长,离家三十五端阳。
儿童见说深惊讶,却问何方是故乡。
[唐]
卢肇
石溪久住思端午,馆驿楼前看发机。鼙鼓动时雷隐隐,
兽头凌处雪微微。冲波突出人齐譀,跃浪争先鸟退飞。
[唐]
文秀
节分端午自谁言,万古传闻为屈原。
堪笑楚江空渺渺,不能洗得直臣冤。
[元]
舒*
碧艾香蒲处处忙。谁家儿共女, 庆端阳。细缠五色臂丝长。 空惆怅,谁复吊沅湘。 往事莫论量。千年忠义气, 日星光。离骚读罢总堪伤。 无人解,树转午阴凉。
肩舆任所适,遇胜辄留连。
焚香引幽步,酌茗开静筵。
楚人悲屈原,千载意未歇。
精魂飘何处,父老空哽咽。
[宋]
陆游
重五山村好,榴花忽已繁。
粽包分两髻,艾束著危冠。
[宋]
黄庭坚
君家玉女从小见,闻道如今画不成。
翦裁似借天女手,萱草石榴偏眼明。
[宋]
文天祥
五月五日午,赠我一枝艾。
故人不可见,新知万里外。